เอเชียเปิดแดนลบ หวั่น “โควิด-19” ระบาดรุนแรงฉุดศก.โลกทรุดหนักเกินคาด
เอเชียเปิดแดนลบ หวั่น "โควิด-19" ระบาดรุนแรงฉุดศก.โลกทรุดหนักเกินคาด
เอเชียเปิดแดนลบ หวั่น "โควิด-19" ระบาดรุนแรงฉุดศก.โลกทรุดหนักเกินคาด
2 เม.ย. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงเมื่อคืนนี้
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,934.42 จุด ลดลง 130.99 จุด, -0.73% ดัชนี SSE Composite ตลาดหุ้นจีนเปิดวันนี้ที่ 2,720.23 จุด ลดลง 14.29 จุด, -0.52% ดัชนี HSI ตลาดหุ้นฮ่องกงเปิดวันนี้ที่ 22,838.67 จุด ลดลง 247.12 จุด, -1.07%
ด้าน ดัชนี KOSPI ตลาดหุ้นเกาหลีใต้เปิดวันนี้ที่ 1,693.53 จุด เพิ่มขึ้น 8.07 จุด, +0.48% ดัชนี FTSE STI ตลาดหุ้นสิงคโปร์เปิดวันนี้ที่ 2,402.43 จุด ลดลง 37.84 จุด, -1.55% ดัชนี FBMKLCI ตลาดหุ้นมาเลเซียเปิดวันนี้ที่ 1,320.62 จุด ลดลง 2.04 จุด, -0.15%
ทั้งนี้ หุ้นส่วนใหญ่ปรับตัวลดลงหลังจากประธานาธิบดีทรัมป์กล่าวในระหว่างการแถลงข่าวที่ทำเนียบขาวในวันอังคารตามเวลาสหรัฐว่า สถานการณ์ในอีก 2 สัปดาห์ข้างหน้านี้จะรุนแรงและเจ็บปวดมาก ซึ่งถือเป็นสถานการณ์ที่ไม่เคยเกิดขึ้นมาก่อน
ขณะที่ทำเนียบขาวออกรายงานคาดการณ์ในวันเดียวกันว่า ชาวอเมริกันอาจเสียชีวิตจากโควิด-19 สูงถึง 100,000-240,000 ราย แม้ว่ารัฐต่างๆ ในสหรัฐได้ประกาศมาตรการให้ประชาชนเว้นระยะห่างทางสังคมแล้วก็ตาม
โดย ถ้อยแถลงดังกล่าวของปธน.ทรัมป์และทำเนียบขาวทำให้นักลงทุนยิ่งวิตกกังวลเกี่ยวกับผลกระทบทางเศรษฐกิจที่เกิดจากโควิด-19  และได้ฉุดหุ้นกลุ่มต่างๆ ร่วงลงเป็นวงกว้าง
 